Gar yiserdasen irumyen i yerran azal i tsekla taqbaylit tamensayt, yella A. MOULIERAS akked HANOUTEAU. Aneggaru-agi yesgrew-d tamedyazt isemma-as « Les poésies populaires de la kabylie de Djurjura di 1867 »3. Yejmeɛ-d deg-s azal n 621 n yisefra. Syin usan-d kra seg yimyura n tmurt anda i ḍefren abrid-agi n deg ujmaɛ n tsekla timawit am : Bulifa anda i yura adlis iwumi isemma (Méthode de la langue kabyle) di 1913, deg-s ad d-naf iḍrisen s teqbaylit, ttawin-d ɣef tmetti taqbaylit. «Boulifa yezmeryiwen ad t-yaḥseb d netta i d amaru amenzu n tesrit taqbaylit »4. Γas ulama iḍrisen-agi ur ttwaḥsaben ara d tasekla maca d nutni i d-yeldin tawwurt i usnulfu aseklan. Syin yerna-d Belɛid At Ɛli, d ababat n tsekla tamirant n Leqbayel s yiḍrisen i yura deg yiseggasen n 1940, maca ur d-ffiɣen ara almi d 1963 ɣer yimrabḍen iṛumyen J. M. DALLET d J. L.